ซีรีส์มังงะญี่ปุ่น

***วิกฤติร้ายสัตว์โลกน่ารัก*** (ญี่ปุ่น: カワイスギクライシス; โรมาจิ: *Kawaisugi Kuraishisu*; แปลว่า "วิกฤตน่ารักเกินไป") เป็นซีรีส์มังงะญี่ปุ่น แต่งเรื่องและวาดภาพโดยมิตสึรุ คิโดะ ตีพิมพ์ในนิตยสาร*จัมป์สแควร์*ของสำนักพิมพ์ชูเอชะตั้งแต่เดือนตุลาคม พ.ศ. 2562 รวบรวมตีพิมพ์เป็นหนังสือมังงะรวมเล่ม (*ทังโกบง*) ถึงเล่มที่ 8 เมื่อเดือนตุลาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอซินเนอร์จีเอสพี ออกอากาศตั้งแต่เดือนเมษายนถึงมิถุนายน พ.ศ. 2566

เนื้อเรื่อง
-----------

ลิซ่า ลูน่าเป็นมนุษย์ต่างจากจักรวรรดิอวกาศอาซาทอสซึ่งมีอารยธรรมขั้นสูงและมีดาวเคราะห์จำนวนมากใต้อาณัติ ลิซ่าเดินทางมาสำรวจดาวโลกในฐานะสมาชิกคณะสำรวจเพื่อรวบรวมข้อมูลในการรุกราน ในตอนแรกเธอต้องการจะทำลายโลกเนื่องจากเห็นว่าอารยธรรมของโลกอยู่ในระดับต่ำมาก แต่ก็เริ่มเปลี่ยนใจคิดแผนใหม่หลังได้แวะคาเฟ่แมวและพบเข้ากับแมว สิ่งมีชีวิตที่ "น่ารักเกินไป" และไม่พบในดาวดวงอื่นในจักรวาล

ตัวละคร
-------

ลิซ่า ลูน่า (リザ・ルーナ, *Riza Rūna*)
ให้เสียงโดย: ยูมิริ ฮานาโมริ (วอมิก, อนิเมะ)
ตัวละครเอกของซีรีส์ หญิงสาวจากจักรวรรดิอวกาศอาซาทอสและสมาชิกของหน่วยสำรวจระหว่างดวงดาว ลิซ่าต้องการทำลายโลกเพราะเห็นว่ามีอารยธรรมระดับต่ำและลงมาที่โลกเพื่อตรวจสอบ ในวันแรกบนโลก เธอเยี่ยมคาเฟ่แมวและเจอเข้ากับแมว สิ่งมีชีวิตที่เธอไม่รู้จัก เธอตกใจกับ "ความน่ารัก" ของมันถึงขั้นเป็นลม หลังจากนั้นเธอมองเห็นความน่ารักของแมวและสัตว์อื่น ๆ เป็นสิ่งอันตราย จึงตัดสินใจอาศัยอยู่บนโลกเพื่อศึกษาพวกมัน
โยโซระ (よぞら, *Yozora*)
ให้เสียงโดย: อายะ ซูซากิ (วอมิก), นัตสึมิ ฟูจิวาระ (อนิเมะ)
แมวของลิซ่า พันธุ์อเมริกันเคิร์ล เพศผู้ ที่ถูกพบว่าถูกทอดทิ้งท่ามกลางสายฝน ลิซ่าจึงรับมาเลี้ยงไว้ ลิซ่าตั้งชื่อให้ว่า "โยโซระ" ที่มีความหมายว่า "ท้องฟ้ายามค่ำคืน" โดยตั้งตามดวงตาสีเหลืองกับตัวสีดำซึ่งคล้ายกับดวงดาวในท้องฟ้ายามค่ำคืน ต้องการให้ลิซ่าเอาใจตนอย่างเต็มที่เนื่องจากตนมีประสบการณ์ถูกทิ้งมาแล้วครั้งหนึ่ง
ยานางิ คาซึมิ (矢薙 華澄, *Yanagi Kasumi*)
ให้เสียงโดย: อายะ ซูซากิ (วอมิก), ซายะ ไอซาวะ (อนิเมะ)
พนักงานที่ทำงานร้านคาเฟ่แมว nyanday ซึ่งลิซ่าเข้ามาในวันที่เธอมาที่โลกวันแรก เธอสอนลิซ่าเกี่ยวกับโลกและมักไปด้วยกันกับลิซ่าเวลาออกไปข้างนอก ภายหลังได้รับความไว้ใจจากสมาชิกของคณะสำรวจระหว่างดวงดาวและได้รับเชิญให้ไปเยือนยานอวกาศ คาสุมิมีสัตว์เลี้ยงเป็นสุนัขพันธุ์โกลเดินริทรีฟเวอร์ชื่อมาซามุเนะ
มุไค เซย์จิ (向井 誠二, *Mukai Seiji*)
ให้เสียงโดย: ฟูมิโยชิ ชิโอยะ (วอมิก), จิง โองาซาวาระ (อนิเมะ)
พนักงานที่ทำงานร้านคาเฟ่แมว nyanday ผู้สอนลิซ่าเกี่ยวกับแมวเมื่อเธอมาเยี่ยมคาเฟ่เป็นครั้งแรก เซย์จิเป็นทาสแมวและเลี้ยงแมวพันธุ์เมนคูนชื่อเอมิลี่
การุมิ รู (ガルミ・ルゥ, *Garumi Rū*)
ให้เสียงโดย: อายาซะ อิโต
สมาชิกของคณะสำรวจระหว่างดวงดาว การุมิและลัสต้าพบกันครั้งแรกตั้งแต่อายุน้อย และมาเป็นรูมเมตกันเมื่อมาอาศัยบนโลก การุมิควบคุมตัวเองไม่ได้เมื่อเจอสัตว์น่ารัก แต่ค่อย ๆ ดีขึ้นหลังจากใช้เวลาอยู่บนโลก หลังการุมิเห็นความสัมพันธ์ระหว่างลิซ่าและโยโซระจึงตัดสินใจเลี้ยงสัตว์เป็นของตนเอง และรับเลี้ยงกระต่ายชื่อฮินาตะจากคาเฟ่กระต่ายเมลเฮล์ม
ลัสต้า คอล (ラスタ・コール, *Rasuta Kōru*)
ให้เสียงโดย: ยูเมะ มิยาโมโตะ
สมาชิกของคณะสำรวจระหว่างดวงดาว มีอาการแพ้แมวและกระต่าย
อามาโตะ รอย (アマト・ロイ, *Amato Roi*)
ให้เสียงโดย: อัตสึชิ โคซากะ (วอมิก), ยูอิจิ นากามูระ (อนิเมะ)
รองกัปตันของยานอวกาศสเรลของคณะสำรวจระหว่างดวงดาว รอยและลิซ่ามีความสัมพันธ์แบบพี่น้องตั้งแต่วัยเยาว์ และเขาเชื่อใจลิซ่าอย่างเต็มที่ ในช่วงแรก ๆ รอยคิดว่าแมวเป็นสิ่งมีชีวิตที่น่ากลัวอิงจากข้อมูลที่ได้รับมาจากลิซ่า หลังความเข้าใจผิดคลี่คลาย รอยก็กลายมาชอบผลิตภัณฑ์ลายแมวที่ลิซ่านำมาให้จากโลกและนำมาตกแต่งในห้องของตน
เฟียน่า เทียรี่ (フィアナ・ティアリー, *Fiana Tiarī*)
ให้เสียงโดย: ริโฮะ ซูงิยามะ (วอมิก), เรนะ คนโด (อนิเมะ)
สมาชิกของคณะสำรวจระหว่างดวงดาวผู้ทำหน้าที่หัวหน้าหน่วยสื่อสาร เฟียน่าเป็นผู้เชี่ยวชาญด้านภาษาและสามารถแปลภาษาต่าง ๆ ของโลกมนุษย์ได้ภายในหนึ่งสัปดาห์ กลายเป็นคนชอบแมวหลังจากได้เห็นโยโซระ เธอแนะนำคณะสำรวจให้นำสัตว์จากโลกมาเลี้ยงไว้บนเรือและภายหลังเธอได้รับเลี้ยงสุนัขพันธุ์ปอมเมอเรเนียนชื่อริคุ
อาซึมะ ซาซาระ (亜妻 ささら, *Azuma Sasara*)
ให้เสียงโดย: มิยุ โทมิตะ
ลูกพี่ลูกน้องของคาซึมิ เป็นนักเรียนมัธยมต้นผู้ไม่กลัวมนุษย์ต่างดาวหรือสิ่งมีชีวิตจากอวกาศ มีสัตว์เลี้ยงเป็นเม่นชื่อเนกิมารุ
อาซึมะ มิทสึฮิโกะ (亜妻 光彦, *Azuma Mitsuhiko*)
ให้เสียงโดย: ฮิการุ มิโดริกาวะ
ปู่ของคาซึมิและซาซาระ มีสัตว์เลี้ยงเป็นแฮมสเตอร์ชื่อมิทสึโร่
มิกิตี้ ฟูลพูลริน (ミキティ・フルプルリン, *Mikiti Furupururin*)
ให้เสียงโดย: เค็นอิจิ โองาตะ
กัปตันของยานอวกาศสเรลของคณะสำรวจระหว่างดวงดาว เดิมเชื่อว่าสัตว์เลี้ยงอวกาศของตนที่ชื่อว่ากี้จังน่ารักที่สุดในจักรวาล แต่ก็ต้องตกใจในความน่ารักของสัตว์โลกเช่นเดียวกับสมาชิกนักสำรวจคนอื่น ๆ
ชามิล นากะ (シャミル・ナーガ, *Shamiru Nāga*)
ให้เสียงโดย: ทาเกฮิโตะ โคยาซุ
ผู้บัญชาการหน่วยรบที่ 16 แห่งกองทัพอาซาทอส
มิโทร่า ลิล (ミトラ・リル, *Mitora Riru*)
ให้เสียงโดย: เคียวกะ โมริยะ
สมาชิกหญิงในหน่วยรบที่ 16 แห่งกองทัพอาซาทอส
โคคาเงะ โคมาจิ (狐陰 小町, *Kokage Komachi*)
ให้เสียงโดย: เรนะ อูเอดะ
ลูกสาวของครอบครัวที่อาศัยอยู่ห้องถัดจากห้องของลิซ่า เลี้ยงแมวพันธุ์เจแปนนิสบ็อบเทลชื่อมารุจัง
เอ็นโด นาซึนะ (猿藤 七絆, *Endō Nazuna*)
ให้เสียงโดย: เนเนะ ฮิเอดะ
เด็กสาวที่มักพาสุนัขที่เลี้ยงพันธุ์ชิบะอินุชื่อมาเมะฮิโกะไปเดินเล่น

สื่อ
----

### มังงะ

ซีรีส์มังงะ *วิกฤติร้ายสัตว์โลกน่ารัก* แต่งเรื่องและวาดภาพโดยมิตสึรุ คิโดะ ตีพิมพ์ในนิตยสาร*จัมป์สแควร์*ของสำนักพิมพ์ชูเอชะตั้งแต่วันที่ 4 ตุลาคม พ.ศ. 2562 หนังสือมังงะรวมเล่ม (*ทังโกบง*) เล่มแรกวางจำหน่ายในวันที่ 3 เมษายน พ.ศ. 2563 วิดีโอวอยซ์คอมิก 4 วิดีโอฉายทางช่องยูทูบทางการของ*จัมป์สแควร์*ระหว่างเดือนกรกฎาคมถึงตุลาคม พ.ศ. 2564 เพื่อโปรโมตซีรีส์ โดยยูมิริ ฮานาโมริพากย์เสียงเป็นลิซ่า ลูน่า หนังสือมังงะรวมเล่มวางจำหน่ายถึงเล่มที่ 8 เมื่อเดือนตุลาคม พ.ศ. 2566

มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์

#### หนังสือมังงะ

| # | วันที่ออกจำหน่าย | ISBN |
| --- | --- | --- |
|
| 1 |  3 เมษายน พ.ศ. 2563 | 978-4-08-882262-4 |
| 2 |  2 ตุลาคม พ.ศ. 2563 | 978-4-08-882442-0 |
| 3 |  2 เมษายน พ.ศ. 2564 | 978-4-08-882605-9 |
| 4 |  4 ตุลาคม พ.ศ. 2564 | 978-4-08-882811-4 |
| 5 |  4 เมษายน พ.ศ. 2565 | 978-4-08-883084-1 |
| 6 |  4 ตุลาคม พ.ศ. 2565 | 978-4-08-883265-4 |
| 7 |  4 เมษายน พ.ศ. 2566 | 978-4-08-883457-3 |
| 8 |  4 ตุลาคม พ.ศ. 2566 | 978-4-08-883672-0 |

### อนิเมะ

ซีรีส์อนิเมะโทรทัศน์ดัดแปลงผลิตโดยสตูดิโอซินเนอร์จีเอสพีมีการประกาศสร้างในวันที่ 27 กันยายน พ.ศ. 2565 ซีรีส์อนิเมะกำกับโดยจุง ฮาโตริ เขียนบทโดยอายะ ซัตสึกิ ออกแบบตัวละครโดยมายูมิ วาตานาเบะ แต่งดนตรีประกอบโดยชุง นาริตะและยูซูเกะ เซโอะ และยูมิริ ฮานาโมริกลับมารับบทพากย์เป็นลิซ่า ลูน่า ออกอากาศตั้งแต่วันที่ 7 เมษายนถึง 23 มิถุนายนทางช่องโตเกียวเอ็มเอ็กซ์และเครือข่ายอื่น ๆ เพลงเปิดชื่อเพลงว่า "สเปซแคตบิกแบง" (スペースキャットビッグバン, *Supēsu Kyatto Bigguban*) ร้องโดยโชงากูเซ ส่วนเพลงปิดชื่อเพลงว่า "เนียนโบรี เดอ ม็อฟฟี!!" (にゃんぼりーdeモッフィー!!, *Nyanborī de Moffī!!*) ร้องโดยวงไดอาล็อก+

#### รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันฉายเดิม  |
| --- | --- | --- | --- | --- | --- |
| 1 | "เป็นไปไม่ได้"ถอดเสียง: "Arienai" (ญี่ปุ่น: アリエナイ) | ชูจิ ไซโต | อายะ ซัตสึกิ | จุง ฮาโตริ | 7 เมษายน 2566 (2566-04-07) |
| 2 | "ออกไปไม่ได้"ถอดเสียง: "Derarenai" (ญี่ปุ่น: デラレナイ) | ฮิเดกิ ทากายามะ | อายะ ซัตสึกิ | คูนิฮิซะ ซูงิชิมะ | 14 เมษายน 2566 (2566-04-14) |
| 3 | "ไม่ยกให้"ถอดเสียง: "Yuzuranai" (ญี่ปุ่น: ユズラナイ) | มายุ นูมายามะ | อายะ ซัตสึกิ | จุง ฮาโตริ | 21 เมษายน 2566 (2566-04-21) |
| 4 | "ไม่เข้าใจ"ถอดเสียง: "Wakaranai" (ญี่ปุ่น: ワカラナイ) | ทากาโตชิ ซูซูกิ | อายะ ซัตสึกิ | ฮิโตยูกิ มัตสึอิ | 28 เมษายน 2566 (2566-04-28) |
| 5 | "ถูกใจ"ถอดเสียง: "Okinimesu" (ญี่ปุ่น: オキニメス) | ไทกิ นิชิมูระ | สึบาซะ อากาโนมิยะ | คูนิฮิซะ ซูงิชิมะ | 5 พฤษภาคม 2566 (2566-05-05) |
| 6 | "คาปิบารา"ถอดเสียง: "Kapibarama" (ญี่ปุ่น: カピバラマ) | ฮิเดกิ ทากายามะ | อายะ ซัตสึกิ | จุง ฮาโตริ | 12 พฤษภาคม 2566 (2566-05-12) |
| 7 | "กลับมาซะ"ถอดเสียง: "Kikanseyo" (ญี่ปุ่น: キカンセヨ) | ยาซูอากิ ฟูจิอิ | อายะ ซัตสึกิ | เค็นอิจิ นิชิดะ | 19 พฤษภาคม 2566 (2566-05-19) |
| 8 | "โชคชะตานำพาให้มาเจอ"ถอดเสียง: "Meguriai" (ญี่ปุ่น: メグリアイ) | ชูจิ ไซโต | อายะ ซัตสึกิ | ฮิโตยูกิ มัตสึอิ | 26 พฤษภาคม 2566 (2566-05-26) |
| 9 | "คนไร้ตัวตน"ถอดเสียง: "Hikagemono" (ญี่ปุ่น: ヒカゲモノ) | ไทกิ นิชิมูระ | อายะ ซัตสึกิ | คูนิฮิซะ ซูงิชิมะ | 2 มิถุนายน 2566 (2566-06-02) |
| 10 | "ยอดนิยม"ถอดเสียง: "Daininki" (ญี่ปุ่น: ダイニンキ) | เรียว โอกูโบะ | สึบากิ อากาโนมิยะ | ฮิโตยูกิ มัตสึอิ | 9 มิถุนายน 2566 (2566-06-09) |
| 11 | "เหล่านักรบ"ถอดเสียง: "Senshi-tachi" (ญี่ปุ่น: センシタチ) | เค็นอิจิ นิชิดะ | อายะ ซัตสึกิ | ฮิโตยูกิ มัตสึอิ | 16 มิถุนายน 2566 (2566-06-16) |
| 12 | "น่ารักเกินไป"ถอดเสียง: "Kawaisugi" (ญี่ปุ่น: カワイスギ) | ทากาโตชิ ซูซูกิ | อายะ ซัตสึกิ | จุง ฮาโตริ | 23 มิถุนายน 2566 (2566-06-23) |

การตอบรับ
---------

ในปี พ.ศ. 2563 ซีรีส์มังงะ*วิกฤติร้ายสัตว์โลกน่ารัก*เป็นหนึ่งในเรื่องที่ได้รับการเสนอชื่อ 50 เรื่องในรางวัลมังงะถัดไปครั้งที่ 6 ในสาขาสิ่งพิมพ์

หมายเหตุ
--------

1. 1 2 3  ข้อมูลนำมาจากเครดิตจบของแต่ละตอน

อ้างอิง
-------

1. 1 2  宇宙人が地球で出会った"カワイイ"とは？城戸ミツルの新連載がSQ.で. *Natalie* (ภาษาญี่ปุ่น). Natasha, Inc. October 4, 2019. สืบค้นเมื่อ September 27, 2022.
2. 1 2 3 4 5  【ジャンプ漫画】（cv:花守ゆみり）「可愛い」が地球を救う！？初めて猫を見た異星人の反応は──？『カワイスギクライシス』１話【ボイスコミック】. *Jump Square official channel* (ภาษาญี่ปุ่น). YouTube. July 12, 2021. สืบค้นเมื่อ December 22, 2022.
3. 1 2  Cayanan, Joanna (November 3, 2022). "Kawaisugi Crisis TV Anime Reveals Main Cast". *Anime News Network*. สืบค้นเมื่อ November 3, 2022.
4. 1 2 3  【ジャンプ漫画】（cv:花守ゆみり、洲崎綾）異星人が全力甘え猫にメロメロ！？『カワイスギクライシス』４話【ボイスコミック】. *Jump Square official channel* (ภาษาญี่ปุ่น). YouTube. October 3, 2021. สืบค้นเมื่อ December 22, 2022.
5. 1 2 3 4 5 6 7 8 9  Cayanan, Joanna (December 18, 2022). "Too Cute Crisis Anime Reveals 1st Promo Video, 2nd Key Visual, Additional Cast, April 2023 Premiere". *Anime News Network*. สืบค้นเมื่อ December 18, 2022.
6. 1 2 3 4 5  Cayanan, Joanna (March 13, 2023). "Too Cute Crisis Anime Reveals Additional Cast". *Anime News Network*. สืบค้นเมื่อ March 13, 2023.
7. ↑  猫を知らない宇宙人が初めて猫を見たら…SFコメディ「カワイスギクライシス」. *Natalie* (ภาษาญี่ปุ่น). Natasha, Inc. April 3, 2020. สืบค้นเมื่อ September 27, 2022.
8. 1 2  カワイスギクライシス 8 (ภาษาญี่ปุ่น). Shueisha. สืบค้นเมื่อ August 18, 2023.
9. ↑  カワイスギクライシス 1 (ภาษาญี่ปุ่น). Shueisha. สืบค้นเมื่อ September 27, 2022.
10. ↑  カワイスギクライシス 2 (ภาษาญี่ปุ่น). Shueisha. สืบค้นเมื่อ September 27, 2022.
11. ↑  カワイスギクライシス 3 (ภาษาญี่ปุ่น). Shueisha. สืบค้นเมื่อ September 27, 2022.
12. ↑  カワイスギクライシス 4 (ภาษาญี่ปุ่น). Shueisha. สืบค้นเมื่อ September 27, 2022.
13. ↑  カワイスギクライシス 5 (ภาษาญี่ปุ่น). Shueisha. สืบค้นเมื่อ September 27, 2022.
14. ↑  カワイスギクライシス 6 (ภาษาญี่ปุ่น). Shueisha. สืบค้นเมื่อ September 27, 2022.
15. ↑  カワイスギクライシス 7 (ภาษาญี่ปุ่น). Shueisha. สืบค้นเมื่อ February 27, 2023.
16. ↑  カワイスギクライシス：「ジャンプSQ.」のマンガが2023年テレビアニメ化 SynergySP制作. *Mantan Web* (ภาษาญี่ปุ่น). September 27, 2022. สืบค้นเมื่อ September 27, 2022.
17. ↑  Mateo, Alex (February 16, 2023). "Too Cute Crisis TV Anime Debuts on April 7". *Anime News Network*. สืบค้นเมื่อ February 16, 2023.
18. ↑  Cayanan, Joanna (March 23, 2023). "*Too Cute Crisis* Anime's 2nd Promo Video Previews Theme Songs". *Anime News Network*. สืบค้นเมื่อ March 23, 2023.
19. ↑  Pineda, Rafael Antonio (February 27, 2023). "Dialogue+ Performs Too Cute Crisis TV Anime's Ending Song". *Anime News Network*. สืบค้นเมื่อ February 27, 2023.
20. ↑  "Terebi Anime "Kawaisugi Kuraishisu" Kōshiki Saito | Sutōrī" TVアニメ「カワイスギクライシス」公式サイト | STORY [TV Anime "Too Cute Crisis" Official Website | Story]. *kawaisugi.com* (ภาษาญี่ปุ่น). สืบค้นเมื่อ April 5, 2023.
21. ↑  "Kawaisugi Crisis". *ปีลีปีลี*. สืบค้นเมื่อ May 19, 2023.
22. ↑  "Terebi Anime "Kawaisugi Kuraishisu" Kōshiki Saito | On'ea Jōhō" TVアニメ「カワイスギクライシス」公式サイト | オンエア情報 [TV Anime "Too Cute Crisis" Official Website | On Air Information]. *kawaisugi.com* (ภาษาญี่ปุ่น). สืบค้นเมื่อ April 5, 2023.
23. ↑  コミックス部門 結果発表 - 次にくるマンガ大賞 2020. *Tsugi Manga* (ภาษาญี่ปุ่น). คลังข้อมูลเก่าเก็บจากแหล่งเดิมเมื่อ August 20, 2020. สืบค้นเมื่อ June 15, 2023.

แหล่งข้อมูลอื่น
---------------

* เว็บไซต์ทางการของมังงะที่*จัมป์สแควร์* (ญี่ปุ่น)
* เว็บไซต์ทางการของอนิเมะ (ญี่ปุ่น)
* อนิเมะ *วิกฤติร้ายสัตว์โลกน่ารัก* ที่ปีลีปีลี
* *วิกฤติร้ายสัตว์โลกน่ารัก* (มังงะ) ที่เครือข่ายข่าวอนิเมะ
* *วิกฤติร้ายสัตว์โลกน่ารัก* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ